જમીન થી આસમાન તરફનો નજારો માણી અમે થેમ્સ પર ચાલતી સીટી ક્રુઝ લીધી.વેસ્ટમિન્સ્ટર પુલ,લંડન આઇ.ટાવર બ્રીજ,ગ્રીનવીચ પુલથી ૨૫ ડિસેમ્બર (ક્રીસમસના દિવસ્ર)સિવાય દરરોજ ઉપડતી આ ક્રુઝમાં થેમ્સની બંને તરફના કર્મશિયલ બિલ્ડીગો,લંડન બ્રિજ,ટાવર બ્રિજ,અને ટાવર હીલ ને મન ભરીને જોઇ શકાય છે. આ સીટી ક્રુઝમાં બે મહત્વના બ્રીજ લંડન બ્રીજ અને ટાવર બ્રીજ વિશે કેટલીક ગેરસમજ દૂર થઇ.સાવ નાના હતા ત્યારથી સાંભળતા આવ્યા હતા કે”લંડન બ્રિજ ઇઝ ફોલીંગ ડાઉન,ફોલીંગ ડાઉન-માય ફેર લેડી”- એટ્લે મનમાં જે કલ્પના હતી તે સાકાર થતી જોવા મળશે એવી અપેક્ષા એક તો ખોટી પડી કારણકે નદીના ટ્રાફીક માટે ખુલતો અને બંધ થતો બ્રિજ એઅટલે આ લંડન બ્રીજ નહીં પરંતુ ટાવર બ્રીજ ,૨૬૨ મીટર (૮૬૦ ફીટ) લાંબો ૩૨ મીટર (૧૦૭ ફીટ) પહોળો લંડન બ્રીજ એ થેમ્સ નદિ પરનો સૌથી જુનો અને પ્રથમ બ્રીજ છે.જાણકારી મુજબ લગભગ ૨૦૦૦ વર્ષ જુનો રોમનોએ બાંધેલો આ લાકડાનો પુલ હતો.લગભગ ૧૮મી સદીના અંતે આ જુના દેખતા પુલને સ્થાને નવા લંડન બ્રીજની રચના કરવામાં આવી.